CELEX: 32012R1195
Language: lt
Date: 2012-12-13 00:00:00
Title: 2012 m. gruodžio 13 d. Komisijos įgyvendinimo reglamentas (ES) Nr. 1195/2012 dėl leidimo naudoti endo-1,4-beta-ksilanazės, gautos iš Trichoderma koningii (MUCL 39203), preparatą mėsiniams kalakutams ir veislei auginamiems kalakutams (leidimo turėtojas – Lyven) Tekstas svarbus EEE

14.12.2012   
            
            
               LT
            
            
               Europos Sąjungos oficialusis leidinys
            
            
               L 342/23
            
         KOMISIJOS ĮGYVENDINIMO REGLAMENTAS (ES) Nr. 1195/2012
   2012 m. gruodžio 13 d.
   dėl leidimo naudoti endo-1,4-beta-ksilanazės, gautos iš Trichoderma koningii (MUCL 39203), preparatą mėsiniams kalakutams ir veislei auginamiems kalakutams (leidimo turėtojas – Lyven)
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2003 m. rugsėjo 22 d. Europos Parlamento ir Tarybos reglamentą (EB) Nr. 1831/2003 dėl priedų, skirtų naudoti gyvūnų mityboje (1), ypač į jo 9 straipsnio 2 dalį,
   kadangi:
   
               (1)
            
            
               Reglamente (EB) Nr. 1831/2003 nustatyta, kad priedams gyvūnų mityboje naudoti reikia leidimo, ir nustatytas tokio leidimo suteikimo pagrindas bei tvarka;
            
         
               (2)
            
            
               neterminuotas leidimas naudoti endo-1,4-beta-ksilanazės (EC 3.2.1.8), gautos iš Trichoderma koningii (MUCL 39203), preparatą mėsinių viščiukų lesaluose buvo suteiktas Komisijos reglamentu (EB) Nr. 828/2007 (2);
            
         
               (3)
            
            
               pagal Reglamento (EB) Nr. 1831/2003 7 straipsnį buvo pateiktas prašymas dėl leidimo pagal naują paskirtį naudoti endo-1,4-beta-ksilanazės (EC 3.2.1.8), gautos iš Trichoderma koningii (MUCL 39203), preparatą mėsiniams kalakutams ir veislei auginamiems kalakutams, prašant priskirti šį priedą priedų kategorijai „zootechniniai priedai“. Kartu su prašymu buvo pateikti duomenys ir dokumentai, kurių reikalaujama pagal Reglamento (EB) Nr. 1831/2003 7 straipsnio 3 dalį;
            
         
               (4)
            
            
               Europos maisto saugos tarnyba (toliau – Tarnyba) 2012 m. liepos 4 d. priimtoje nuomonėje (3) padarė išvadą, kad siūlomomis naudojimo sąlygomis endo-1,4-beta-ksilanazės (EC 3.2.1.8), gautos iš Trichoderma koningii (MUCL 39203), preparatas nedaro nepageidaujamo poveikio gyvūnų sveikatai, žmonių sveikatai ar aplinkai ir kad šis preparatas gali pagerinti pašarų kiekio ir mėsinių kalakutų prieaugio santykį. Ji taip pat nusprendė, kad ši išvada gali būti taikoma ir veislei auginamiems kalakutams. Tarnyba nemano, kad reikėtų nustatyti konkrečius stebėsenos po pateikimo rinkai reikalavimus. Be to, ji patvirtino pašaruose esančio pašarų priedo analizės metodo taikymo ataskaitą, kurią pateikė Reglamentu (EB) Nr. 1831/2003 įsteigta etaloninė laboratorija;
            
         
               (5)
            
            
               endo-1,4-beta-ksilanazės (EC 3.2.1.8), gautos iš Trichoderma koningii (MUCL 39203), preparato vertinimas rodo, kad Reglamento (EB) Nr. 1831/2003 5 straipsnyje numatytos leidimo išdavimo sąlygos yra įvykdytos. Taigi, kaip nurodyta šio reglamento priede, turėtų būti išduotas leidimas naudoti minėtą preparatą;
            
         
               (6)
            
            
               šiame reglamente nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Priede nurodytą preparatą, priklausantį priedų kategorijai „zootechniniai priedai“ ir funkcinei grupei „virškinimo stimuliatoriai“, leidžiama naudoti kaip gyvūnų pašarų priedą šio reglamento priede nustatytomis sąlygomis.
   2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2012 m. gruodžio 13 d.
      
         
            Komisijos vardu
         
         
            Pirmininkas
         
         José Manuel BARROSO
      
   
   
      (1)  OL L 268, 2003 10 18, p. 29.
   
      (2)  OL L 184, 2007 7 14, p. 12.
   
      (3)  EMST leidinys (2012 m.), 10(7):2843.
   
      PRIEDAS
      
                  Priedo identifikavimo numeris
               
               
                  Leidimo turėtojo pavadinimas
               
               
                  Priedas
               
               
                  Sudėtis, cheminė formulė, aprašymas, analizės metodas
               
               
                  Gyvūno rūšis arba kategorija
               
               
                  Didžiausias amžius
               
               
                  Mažiausias kiekis
               
               
                  Didžiausias kiekis
               
               
                  Kitos nuostatos
               
               
                  Leidimo galiojimo terminas
               
            
                  Aktyvumo vienetai vienam kilogramui visaverčio pašaro, kurio drėgnis 12 %
               
            
                  
                     Zootechninių priedų kategorija. Funkcinė grupė: virškinimo stimuliatoriai
                  
               
            
                  4a1642
               
               
                  Lyven
               
               
                  Endo-1,4-beta-ksilanazė
                  EC 3.2.1.8
               
               
                  
                               
                           
                           
                              
                                 Priedo sudėtis
                              
                              Endo-1,4-beta-ksilanazės, gautos iš Trichoderma koningii (MUCL 39203), preparatas, kurio mažiausias aktyvumas:
                              
                                           
                                       
                                       
                                          kieto pavidalo: 1 500 AXC (1)/g
                                       
                                    
                                           
                                       
                                       
                                          skysčių: 200 AXC/ml
                                       
                                    
                        
                               
                           
                           
                              
                                 Veikliosios medžiagos apibūdinimas
                              
                              endo-1,4-beta-ksilanazė, gauta iš Trichoderma koningii (MUCL 39203)
                           
                        
                               
                           
                           
                              
                                 Analizės metodas
                                  (2)
                              
                              Pašaruose esančios endo-1,4-beta-ksilanazės, gautos iš Trichoderma koningii (MUCL 39203), kiekybiniam vertinimui atlikti:
                              kolorimetrinis metodas, pagrįstas dažikliu paveiktų oligomerų, gautų endo-1,4-beta-ksilanazei reaguojant su Remazol-Brilliant-Blue-R ksilanu esant pH 4,7 ir 30 °C, kiekybiniu vertinimu.
                           
                        
               
                  Mėsiniai kalakutai
                  Veislei auginami kalakutai
               
               
                  —
               
               
                  75 AXC
               
               
                  —
               
               
                  
                              1.
                           
                           
                              Priedo ir premikso naudojimo taisyklėse nurodyti laikymo temperatūrą, saugojimo trukmę ir stabilumą granuliuojant.
                           
                        
                              2.
                           
                           
                              Rekomenduojama didžiausia dozė vienam kilogramui visaverčio pašaro, skirto mėsiniams kalakutams ir veislei auginamiems kalakutams: 100 AXU.
                           
                        
                              3.
                           
                           
                              Naudoti pašaruose, kuriuose yra daug nekrakmolinių polisacharidų (daugiausia arabinoksilanų).
                           
                        
                              4.
                           
                           
                              Sauga: tvarkant produktą reikia naudoti kvėpavimo takų apsaugos priemones, dėvėti akinius ir mūvėti pirštines.
                           
                        
               
                  2023 m. sausio 3 d.
               
            
         (1)  1 AXC – fermento, kuris, esant pH 4,7 ir 30 °C, iš avižų ksilano atpalaiduoja 17,2 mikromolį redukuojančiųjų cukrų (maltozės ekvivalentai) per minutę, kiekis.
      
         (2)  Išsamų analizės metodų aprašymą galima rasti etaloninės laboratorijos svetainėje http://irmm.jrc.ec.europa.eu/EURLs/EURL_feed_additives/Pages/index.aspx.